प्रदेश की पहली साइबर क्राइम फोरेंसिक लैब की क्रय समिति के सदस्य एसएसपी एसटीएफ अभिषेक सिंह ने बताया कि लैब को यूपी एसटीएफ तकनीकी मदद मुहैया कराएगी। लैब में प्रदेश के सभी जिलों के पुलिसकर्मियों को महिलाओं व बच्चों के साथ होने वाले साइबर क्राइम से निपटने व उन्हें अंजाम देने वाले साइबर क्रिमिनल्स की पहचान कर कार्रवाई के लिये ट्रेनिंग दी जाएगी। ट्रेनिंग की गुणवत्ता को बेहतर बनाने के लिये लैब में एक बाहरी प्रोफेशनल कंसल्टेंट भी नियुक्त किया जायेगा। उन्होंने बताया कि ट्रेनिंग मिलने के बाद पुलिसकर्मी जिलों में लोकल स्तर पर ही जांच कर उसका निपटारा कर सकेंगे। वहीं, गंभीर मामलों की जांच में फोरेंसिक लैब मदद करेगी।